African Silhouette Guesthouse, Retreat & Tea Garden | LekkeSlaap
Vanaf R780 R546 per nag, vir 2 mense
Sleg 20 minute se ry van O.R. Tambo Lughawe, wag 'n spesiale plek vir alle gaste. Marister is aan die grens van Kempton Park, Bredell Agricultural Holdings en Benoni Agricultural Holdings geleë. Dis 'n pragtige area ver van die stad se rumoer, waar vliegtuie skaars vlieg en plaasdiere, perde, donkies en verskeie voëlspesies hul tuiste vind. Kwekerye met groot bome en inheemse plante kan ook hier gevind word. Gasvryheid was nog altyd, sedert 2006, 'n prioriteit hier.
Ons bied pendeldienste vanaf die lughawe na verskeie bestemmings, en aandete op versoek. Dis 'n rustige plek waar gesinne behoorlik kan ontspan. Gaste kan die hele gastehuis vir 4 tot 16 gaste bespreek, en aande rondom die vuur in die boma geniet. Daar heers ook 'n romantiese atmosfeer vir paartjies en daar is wittebrood-suites beskikbaar met privaat tuine, buitestorte, swembad en 'n koivisdam waar jy 'n skemerkelkie kan geniet en die sonsondergang bewonder terwyl jy na die geroep van voëls luister.
Ons bied 'n ruim en suite-kamer met 'n privaat ingang, 'n geheime tuintjie en opwindende stortgeriewe, lugversorging, waaiers, aroma-masseerterapie en pieknieks. Geriewe in die kamers sluit koffie- en teemaakgeriewe, M-Net en DStv, waaiers en 'n buitestort in die geheime tuintjie in.
Beeldskone, luisterryke tuine omring die gastehuis en bied die ideale atmosfeer, met 'n rotspoel waar jy kan afkoel in die somer, 'n koivisdam en leeskamer in die tuin, piekniekplekke vir natuurliefhebbers reg in die hartjie van Johannesburg, maar steeds ver verwyder van die alledaagse stadsrumoer.
African Silhouette is die ideale plek om jou troubeloftes te hernu of jou huweliksherdenking te vier. Jy kan ook jou wederhelfte verras met 'n romantiese naweek weg in dié stukkie paradys. Die huis en tuin nooi alle reisigers uit om 'n tradisionele Suid-Afrikaanse ervaring te beleef. Ons bring die natuur na elke geleentheid en na elke kamer.